সাদাত কুরাইশ মসজিদ
সাদাত কুরাইশ মসজিদ (আরবি: مسجد سادات قريش) হলো মিশরের বিলবিস শহরে অবস্থিত একটি ঐতিহাসিক মসজিদ। এটি স্থাপিত হয়েছে ১৮ হিজরিতে। এটিকে বিশিষ্ট ইসলামি স্মৃতিস্তম্ভগুলির মধ্যে একটি হিসাবে বিবেচনা করা হয়। কারণ কিছু ঐতিহাসিকরা এটিকে মিশরে নির্মিত প্রথম মসজিদ হিসেবে বিশ্বাস করেন। এটি ফুসতাতে আমর ইবনুল আস মসজিদ-এর আগে প্রতিষ্ঠিত। সম্ভবত আফ্রিকার দ্বিতীয় প্রাচীনতম মসজিদ এটি।